১৯৯১ সাল পর্যন্ত আজারবাইজান সোভিয়েত ইউনিয়নের একটি প্রজাতন্ত্র ছিল। সোভিয়েত ইউনিয়নের পতনের পর আজারবাইজানের রাষ্ট্রপতি আইয়াজ মুতাল্লিবভের বৈদেশিক নীতির কারণে রাশিয়া ও আজারবাইজানের মধ্যে ঘনিষ্ঠ সম্পর্ক ছিল। কিন্তু আর্মেনীয়দের নিকট খোজালির পতনের পর আবুলফাজ এলচিবে আজারবাইজানের রাষ্ট্রপতি হন, এবং তিনি রুশ-বিরোধী নীতি অবলম্বন করেন। ১৯৯৩ সালে হায়দার আলিয়েভ আজারবাইজানের ক্ষমতায় আসেন এবং রাশিয়ার সঙ্গে উষ্ণ সম্পর্ক স্থাপন করেন।